**Per Robert Andreas Holmqvist Pedersen** (s. 23. heinäkuuta 1981 Tukholma, Ruotsi) on ruotsalainen jääkiekkopuolustaja ja maailmanmestari, joka siirtyi kaudeksi 2012–2013 DEL-liigan Kölner Haieen. Hän on isokokoinen ja pelaa rightin puolelta.

Ura
---

Holmqvist on Djurgårdens IF:n oma kasvatti, mutta hän siirtyi jo juniorina Hammarby IF:ään, jossa voitti J20 SuperElitin hopeaa keväällä 2000. Holmqvist pelasi Hammarbyssä ensimmäiset miesten pelinsä kaudella 2000–2001 HockeyAllsvenskanissa. Hänet varattiin tulokaskautensa jälkeen kesällä 2001 Tampa Bay Lightningiin toisella kierroksella numerolla 61. Kaudeksi 2002–2003 Holmqvist siirtyi sarjatasoa ylemmäs Elitserieniin ja Linköpingiin. Siellä hän teki ensimmäisellä Elitserien-kaudellaan 43 ottelussa tehot 4+9=13.

Heinäkuussa 2003 Holmqvist solmi Tampa Bay Lightningin kanssa kaksivuotisen tulokassopimuksen, Hän pelasi siellä ensimmäisen sopimuskautensa 2003–2004 lähes kokonaan ECHL-joukkue Pensacola Ice Pilotsissa. Holmqvist pelasi kauden aikana myös neljä ottelua AHL-joukkue Hamilton Bulldogsissa. Kauden 2004–2005 hän pelasi AHL:n Springfield Falconsissa. Holmqvist palasi Linköpingiin kesäkuussa 2005 kaksivuotisella sopimuksella. Hän teki kaudella 2005–2006 läpimurtonsa Elitserienissä tehdessään 46 ottelussa tehot 6+16=22. Holmqvist sijoittui puolustajien pistepörssissä yhdeksänneksi neljän muun pelaajan kanssa ja hänet valittiin kauden päätteeksi MM-joukkueeseen. Kaudella 2006–2007 Holmqvist teki yhden kauden piste-ennätyksensä tehoilla 7+21=28 ja hän sijoittui puolustajien pistepörssin kahdeksanneksi MODOn Tobias Enströmin kanssa. Holmqvist voitti keväällä 2007 Elitserienin hopeaa.

Holmqvist teki huhtikuussa 2007 kaksivuotisen sopimuksen Frölundan kanssa. Hän oli kaudella 2007–2008 joukkueensa tehokkain puolustaja ja sijoittui Elitserienin puolustajien pistepörssissä viidenneksi Brynäsin Juuso Hietasen kanssa. Holmqvistin toinen sopimuskausi Frölundan kanssa päättyi seitsemään otteluun, jonka jälkeen hänen sopimuksensa purettiin joukkueen kanssa jo syyskuussa 2008. Lokukuussa Holmqvist teki kuukauden mittaisen try-out -sopimuksen kasvattajaseuransa Djurgårdens IF:n kanssa ja hän sai marraskuussa 2008 kaksivuotisen sopimuksen. Keväällä 2010 Holmqvist voitti Elitserienin hopeaa. Kauden päätyttyä hän teki Djurgårdenin kanssa kaksivuotisen jatkosopimuksen.

Kaudella 2010–2011 Holmqvist teki Elitserienin yhden kauden piste-ennätyksensä tehoilla 12+17=29, joilla hän oli Djurgårdenin toiseksi tehokkain puolustaja Josef Boumediennen jälkeen. Holmqvist oli myös koko Elitserienin puolustajien maalipörssin toinen Brynäsin Lars Jonssonin jälkeen ja puolustajien pistepörssissä hän sijoittui kahdeksanneksi. Holmqvist pelasi Djurgårdenissa kauden 2011–2012 loppuun. Keväällä 2012 hän teki sopimuksen DEL-liigan Kölner Haien kanssa.

Maajoukkue
----------

Tähän mennessä Holmqvistin ainoat miesten arvokisat ovat vuoden 2006 MM-kilpailut, joista hän voitti maailmanmestaruuden. Yhteensä Holmqvistillä on 37 A-maaottelun kokemus ja on tehnyt niissä tehot 2+6=8. Hän pelasi myös alle 20-vuotiaiden MM-kilpailuissa vuonna 2001.

Muuta
-----

Holmqvistin isoveli on aiemmin NHL:ssäkin pelannut Linköpings HC:n hyökkääjä Michael Holmqvist.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2000–2001 | Hammarby IF | Allsvenskan | 37 | 5 | 13 | 18 | 40 | 15 | 5 | 3 | 8 | 8 | JMM | 6 | 0 | 2 | 2 | 4 |
| 2001–2002 | Hammarby IF | Allsvenskan | 42 | 11 | 13 | 24 | 97 | – | – | – | – | – |
| 2002–2003 | Linköpings HC | Elitserien | 43 | 4 | 9 | 13 | 28 | – | – | – | – | – |
| 2003–2004 | Pensacola Ice Pilots | ECHL | 63 | 4 | 33 | 37 | 16 | 5 | 0 | 4 | 4 | 0 |
|  | Hamilton Bulldogs | AHL | 4 | 0 | 0 | 0 | 0 | – | – | – | – | – |
| 2004–2005 | Sprinfield Falcons | AHL | 42 | 3 | 9 | 12 | 22 | – | – | – | – | – |
| 2005–2006 | Linköpings HC | Elitserien | 46 | 6 | 16 | 22 | 64 | 13 | 1 | 3 | 4 | 24 | MM | 9 | 0 | 1 | 1 | 0 |
| 2006–2007 | Linköpings HC | Elitserien | 49 | 7 | 21 | 28 | 54 | 12 | 4 | 5 | 9 | 35 |
| 2007–2008 | Frölunda HC | Elitserien | 49 | 3 | 23 | 26 | 40 | 4 | 0 | 0 | 0 | 2 |
| 2008–2009 | Frölunda HC | Elitserien | 7 | 1 | 2 | 3 | 10 | – | – | – | – | – |
|  | Djurgårdens IF | Elitserien | 35 | 5 | 11 | 16 | 30 | – | – | – | – | – |
| 2009–2010 | Djurgårdens IF | Elitserien | 51 | 3 | 21 | 24 | 84 | 15 | 3 | 3 | 6 | 12 |
| 2010–2011 | Djurgårdens IF | Elitserien | 48 | 12 | 17 | 29 | 10 | 7 | 0 | 3 | 3 | 2 |
| 2011–2012 | Djurgårdens IF | Elitserien | 40 | 5 | 9 | 14 | 20 | – | – | – | – | – |
| 7 kautta | yhteensä | Elitserien | 368 | 46 | 129 | 175 | 340 | 51 | 8 | 14 | 22 | 75 |

Lähteet
-------

* Andreas Holmqvist The Internet Hockey Databasessa (englanniksi)
* Andreas Holmqvist Eurohockey-sivustolla (englanniksi)
* Andreas Holmqvist *Elite Prospects*. Everysport Media Group AB.  (englanniksi)

### Viitteet

1. ↑  Powerplay-Spezialist Holmqvist kommt aus Schweden nach Köln  21.4.2012. KEC Kölner Eishockey-Gesellschaft. Viitattu 26.4.2012. (saksaksi)